**รายงานการประชุมสภาองค์การบริหารส่วนตำบลสี่เหลี่ยม**

**การประชุมสภาสามัญ สมัยที่ ๓**

**ครั้งที่ ๒ ประจำปี พ.ศ. 2565**

**วันที่ 15 เดือน สิงหาคม พ.ศ. 2565**

**ณ ห้องประชุมสภาองค์การบริหารส่วนตำบลสี่เหลี่ยม**

**อำเภอประโคนชัย จังหวัดบุรีรัมย์**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9 | นายสมพงษ์ เกาประโคน  นายสมควน ครุฑรัมย์  นายสุมิต ผิวนวน  นายทรงศักดิ์ แดงสี  นายสมพร บุญสุข  นายชาติ ยืนยาว  นายสมปอง ศรีษะนอก  นายพินิจ เรืองรัมย์  นางสาวสุวัจนา สุขกมล | ประธานสภาอบต.  รองประธานสภาอบต.  สมาชิกสภา อบต.หมู่ 1  สมาชิกสภา อบต.หมู่ 2  สมาชิกสภา อบต.หมู่ 3  สมาชิกสภา อบต.หมู่ 4  สมาชิกสภา อบต.หมู่ 7  สมาชิกสภา อบต.หมู่ 8  เลขานุการสภาฯ | สมพงษ์ เกาประโคน  สมควน ครุฑรัมย์  สุมิต ผิวนวน  ทรงศักดิ์ แดงสี  สมพร บุญสุข  ชาติ ยืนยาว  สมปอง ศรีษะนอก  พินิจ เรืองรัมย์  สุวัจนา สุขกมล |  |

**ผู้ไม่มาประชุม**

* **ไม่มี**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9 | นายศราวุธ สุขประโคน  นายวิษณุกร ทองทวี  นางศิริพร แม้นประโคน  นายเจษฎากร ยินประโคน  นายนัทธพงศ์ เสาวโค  นายสมศักดิ์ พวงจำปี  นายวรเศรษฐ์ การะเกตุ  นายสุทัศน์ ลีประโคน  นายสมเจตน์ สังข์อินทร์ | นายก อบต.  รองนายก อบต.  รองนายก อบต.  เลขานายก  ผู้อำนวยการกองคลัง  ผู้อำนวยการกองการศึกษาฯ  ผู้อำนวยการกองช่าง  หัวหน้าสำนักปลัด  นักวิเคราะห์ฯ | ศราวุธ สุขประโคน  วิษณุกร ทองทวี  ศิริพร แม้นประโคน  เจษฎากร ยินประโคน  นัทธพงศ์ เสาวโค  สมศักดิ์ พวงจำปี  วรเศรษฐ์ การะเกตุ  สุทัศน์ ลีประโคน  สมเจตน์ สังข์อินทร์ |  |

-๒-

**เริ่มประชุม เวลา** 09.30 นาฬิกา

เมื่อถึงเวลาประชุมแล้ว เลขานุการสภาองค์การบริหารส่วนตำบลสี่เหลี่ยม ได้เชิญสมาชิกสภาองค์การบริหารส่วนตำบลสี่เหลี่ยมเข้าห้องประชุมและนับองค์ประชุมได้ 8 คน ถือว่าครบองค์ประชุม เลขานุการสภาองค์การบริหารส่วนตำบลสี่เหลี่ยม ได้เชิญนายสมพงษ์ เกาประโคน ประธานสภาองค์การบริหารส่วนตำบลสี่เหลี่ยม จุดเทียน – ธูป บูชาพระรัตนตรัย เสร็จแล้วสวดมนต์พร้อมกัน ประธานสภาองค์การบริหารส่วนตำบลสี่เหลี่ยม ได้กล่าวเปิดประชุมตามระเบียบวาระดังต่อไปนี้

**ระเบียบวาระที่ 1** เรื่อง ประธานแจ้งให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 2** เรื่อง รับรองรายงานการประชุมครั้งที่แล้ว

ประธานสภาฯ - ไม่มี

ที่ประชุม - รับทราบ

**ระเบียบวาระที่ 3** เรื่อง เสนอเพื่อพิจาณา

ประธานสภาฯ - ไม่มี

**ระเบียบวาระที่ 4** เรื่อง ญัตติร่างข้อบัญญัติที่ค้างพิจารณา

**4.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕66**

**ในวาระที่ ๒ และวาระที่ ๓**

ประธานสภาฯ - เรียนท่านนายกฯ คณะผู้บริหารฯสมาชิกสภาฯและผู้เข้าร่วมประชุมที่ทรงเกียรติ

ทุกท่าน สำหรับวันนี้เป็นการประชุมสภาองค์การบริหารส่วนตำบลสี่เหลี่ยมในวาระที่ 2

และ 3 เพื่อพิจารณาอนุมัติร่างข้อบัญญัติงบประมาณรายจ่าย ประจำปีงบประมาณ พ.ศ. 2566 ขององค์การบริหารส่วนตำบลสี่เหลี่ยมและในลำดับต่อไปขอเชิญเลขานุการสภาฯได้ชี้แจงระเบียบข้อบังคับและกฎหมายที่เกี่ยวข้องต่อไป ขอเชิญครับ

เลขานุการสภาฯ - ขอบคุณค่ะ ท่านประธานสภาองค์การบริหารส่วนตำบลสี่เหลี่ยม ดิฉันขอชี้แจงระเบียบ ข้อกฎหมายดังนี้ คือ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติม ถึง (ฉบับที่ ๒) พ.ศ. ๒๕๔๕) ข้อ ๕๐,๕๑,๕๒ และข้อ ๑๑๐

**“ ข้อ 50 กำหนดว่า เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการ แปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการ แปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน**

-3-

**ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น ”**

**“ข้อ ๕๑ ในการพิจารณาร่างข้อบัญญัติ วาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น**

**ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก**

**ถ้าข้อความในข้อใดที่ได้มีมติไปแล้วขัดแย้งกันหรือบกพร่องสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆเป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้**

**ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียวที่ประชุมสภาท้องถิ่นจะลงมติให้ดำเนินการตามความในวรรคสามก็ได้**

**เมื่อคณะกรรมการแปรญัตติ ได้ยื่นรายงานการพิจารณาข้อที่ได้ระงับไว้นั้น ตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน**

**ในการประชุมวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น”**

**“ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร**

**ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่”**

**“ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการและส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่น**

-4-

**รายงานย่อตามวรรคหนึ่งอย่างน้อยต้องระบุว่าได้มีหรือไม่มีการแก้ไขเพิ่มเติมในตอนใด หรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นกรรมการแปรญัตติ ตลอดจนการสงวนคำแปรญัตติด้วย”**

ดิฉันขอชี้แจงระเบียบและข้อกฎหมายที่เกี่ยวข้องแต่เพียงเท่านี้ ขอขอบคุณค่ะ

ประธานสภาฯ - ในลำดับต่อไปจะเป็นการประชุมในวาระที่ ๒ ในการพิจารณาร่างข้อบัญญัติงบประมาณรายจ่าย ประจำปี พ.ศ. ๒๕66 ซึ่งผมได้รับรายงานย่อโดยสรุปของคณะกรรมการแปรญัตติ ปรากฏว่าไม่มีผู้บริหารหรือสมาชิกสภาองค์การบริหารส่วนตำบลสี่เหลี่ยมท่านใด ยื่นคำขอแปรญัตติ ร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕66 แต่อย่างใด และคณะกรรมการพิจารณาแล้วให้**คงร่างเดิม**

มีท่านสมาชิกสภาฯท่านใดจะขออภิปรายเพิ่มเติมหรือไม่ เชิญครับ

ที่ประชุม - ได้ใช้เวลาในการอภิปรายเป็นเวลานานพอสมควร และปรึกษาหารือกันอย่างกว้างขวาง

ประธานสภาฯ - เมื่อได้พิจารณาแล้ว คณะกรรมการแปรญัตติให้คงร่างเดิม ในวาระที่ ๒ ก็ปรากฏว่าเห็น

ชอบตรงกันโดยไม่มีการแก้ไขร่างข้อบัญญัติงบประมาณรายจ่าย ประจำปี พ.ศ. ๒๕66

แต่อย่างใด ต่อไปเพื่อไม่ให้เป็นการเสียเวลาจะเป็นการพิจารณาร่างข้อบัญญัติฯในวาระ

ที่ ๓ ต่อไป เชิญครับ ขอชี้แจงให้ทราบว่า ในวาระที่ ๓ จะไม่มีการอภิปรายในวาระนี้ จะให้ที่ประชุมลงมติว่าจะให้ตราเป็นข้อบัญญัติรายจ่ายประจำปีหรือไม่ เชิญครับ

เลขานุการสภา - ก่อนที่จะลงมติดิฉันขอนับองค์ประชุมก่อน เมื่อได้นับองค์ประชุมได้จำนวน 8 คน

เชิญค่ะ

**มติที่ประชุม** **- ที่ประชุมมีมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. ๒๕66 ด้วยคะแนนเสียง 7 เสียง (ประธานสภาฯ งดออกเสียง 1 เสียง)**

ประธานสภาฯ - ครับ สำหรับข้อบัญญัติงบประมาณรายจ่าย ประจำปีงบประมาณ พ.ศ. ๒๕66 นี้ได้ผ่านสภาองค์การบริหารส่วนตำบลสี่เหลี่ยมทั้ง ๓ วาระครบถ้วน และจะได้ให้เจ้าหน้าที่ที่เกี่ยวข้องได้ดำเนินการจัดทำร่างข้อบัญญัติฯที่ผ่านการลงมติจากสภาองค์การบริหารส่วนตำบลสี่เหลี่ยมแล้ว รายงานให้กับนายอำเภอประโคนชัยพิจารณาอนุมัติและให้นายกองค์การบริหารส่วนตำบลสี่เหลี่ยมได้ประกาศใช้ ต่อไป

ที่ประชุม - รับทราบ

ประธานสภาฯ - ต่อไปมีสมาชิกท่านใดจะแจ้งที่ประชุมเพิ่มเติม หรือมีเรื่องใดจะพูดคุยในที่ประชุมบ้างครับ เชิญครับ

ที่ประชุม - ไม่มี

-5-

**ข้อ 4.2** **เรื่อง การโอนงบประมาณตั้งจ่ายเป็นรายการใหม่**

ประธานสภาฯ - **การโอนเงินงบประมาณรายจ่าย ประจำปีงบประมาณ 2565 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27** การพิจาณาให้โอนเงินงบประมาณรายจ่าย ประจำปี 2565 ขอเชิญเจ้าหน้าที่ได้อธิบายรายละเอียดให้สภาฯทราบครับ

เลขานุการสภาฯ - ตามระเบียบกระทรวงมหาดไทยว่าด้วยวิธีการงบประมาณขององค์กรปกครอง

ส่วนท้องถิ่น พ.ศ. 2563 ข้อ 27

**“ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณคุณภาพเปลี่ยน หรือ เปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น”** ขอเชิญนักวิเคราะห์นโยบายและแผนได้อธิบายรายละเอียดในการโอนเงินงบประมาณค่ะ

นักวิเคราะห์ฯ - ครับสืบเนื่องจากตั้งงบประมาณรายจ่ายของสำนักปลัดไว้ไม่เพียงพอ จึงมีความจำเป็นต้องโอนตั้งจ่ายเป็นรายการใหม่และโอนลดโดยมีรายละเอียดดังนี้

**โอนตั้งจ่ายเป็นรายการใหม่**

**โอนลด**

งานบริหารงานทั่วไป

งานควบคุมภายในและการตรวจสอบภายใน

งบบุคลากร

เงินเดือนข้าราชการ หรือพนักงานส่วนท้องถิ่น (ฝ่ายประจำ)

เพื่อจ่ายเป็นเงินเดือนให้กับนักวิชาการตรวจสอบภายใน จำนวน 1 อัตรา โดยตั้งไว้ไม่เกิน 12 เดือน (งานบริหารทั่วไป สำนักปลัด) หน้า 53 ตั้งไว้ 355,320 บาท

งบประมาณคงเหลือก่อนโอน จำนวน 170,000 บาท

ขอโอนลด จำนวน 49,000 บาท

งบประมาณคงเหลือหลังโอน จำนวน 121,000 บาท

**โอนเพิ่ม**

แผนงานบริหารทั่วไป

งานบริหารงานทั่วไป

งบลงทุน

ครุภัณฑ์สำนักงาน

เพื่อตั้งจ่ายรายการใหม่เป็นค่าเครื่องปรับอากาศแบบแยกส่วน ขนาด 40,000 บีทียู ราคา 49,000 บาท โดยมีรายละเอียดดังนี้

1) ขนาดที่กำหนดเป็นขนาดไม่ต่ำกว่า 40,000 บีทียู แบบแยกส่วน

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็น ขนาดไม่เกิน 40,000 บีทียู ต้องได้รับการรับรองมาตรฐาน ผลิตภัณฑ์อุตสาหกรรม และฉลากประหยัดไฟฟ้าเบอร์ 5

-6-

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยโรงงานเดียวกัน

5) มีความหน่วงเวลาการทำงานของคอมเพรสเซอร์

6) การจัดซื้อเครื่องปรับอากาศขนาดอื่นๆ (นอกจากข้อ 3) นอกเหนือจากการพิจารณาด้านราคาแล้ว เพื่อเป็นการประหยัดพลังงาน ควรพิจารณาจัดซื้อเครื่องปรับอากาศที่มีค่าประสิทธิภาพพลังงานตามฤดูกาล (SEER) สูงกว่า

7) การติดตั้งเครื่องปรับอากาศ (1) แบบแยกส่วน ประกอบด้วยอุปกรณ์ ดังนี้ สวิตช์ 1 ตัวท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร (บัญชีราคามาตรฐานครุภัณฑ์กองมาตรฐานงบประมาณ ธันวาคม 2564 )

งบประมาณคงเหลือก่อนโอน จำนวน 0 บาท

ขอโอนเพิ่ม จำนวน 49,000 บาท

งบประมาณคงเหลือหลังโอน จำนวน 49,000 บาท

**โอนลด**

งานบริหารงานทั่วไป

งานควบคุมภายในและการตรวจสอบภายใน

งบบุคลากร

เงินเดือนข้าราชการ หรือพนักงานส่วนท้องถิ่น (ฝ่ายประจำ)

เพื่อจ่ายเป็นเงินเดือนให้กับนักวิชาการตรวจสอบภายใน จำนวน 1 อัตรา โดยตั้งไว้ไม่เกิน 12 เดือน (งานบริหารทั่วไป สำนักปลัด) หน้า 53 ตั้งไว้ 355,320 บาท

งบประมาณคงเหลือก่อนโอน จำนวน 121,000 บาท

ขอโอนลด จำนวน 30,000 บาท

งบประมาณคงเหลือหลังโอน จำนวน 91,000 บาท

**โอนเพิ่ม**

แผนงานบริหารทั่วไป

งานบริหารงานทั่วไป

งบลงทุน

ครุภัณฑ์สำนักงาน

เพื่อตั้งจ่ายรายการใหม่เป็นค่าคอมพิวเตอร์ สำหรับงานประมวลผล แบบที่ 2 ราคา 30,000 บาท โดยมีรายละเอียดดังนี้ คุณลักษณะพื้นฐานดังนี้

- มีหน่วยประมวลผลกลาง (CPU) ไม่น้อยกว่า 8 แกนหลัก (8 core) และ 16 แกนเสมือน (16Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 4.3 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกันขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 2 GB หรือ

-7-

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ

3) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 2 GB

- มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 480 GB จำนวน 1 หน่วย

- มี DVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่น้อยกว่า 19 นิ้ว จำนวน 1 หน่วย

งบประมาณคงเหลือก่อนโอน จำนวน 0 บาท

ขอโอนเพิ่ม จำนวน 30,000 บาท

งบประมาณคงเหลือหลังโอน จำนวน 30,000 บาท

**รวมโอนลดทั้งสิ้น 79,000 บาท (เจ็ดหมื่นเก้าพันบาทถ้วน)**

เลขานุการสภาฯ - ก่อนที่จะได้ลงมติกันดิฉันขออนุญาตที่ประชุมและท่านประธานสภาฯ นับองค์ประชุมก่อนนะค่ะ นับองค์ประชุมได้ 8 คน ถือว่าครบองค์ประชุม เชิญค่ะ

**มติที่ประชุม** **- เห็นชอบ อนุมัติให้โอนเงินงบประมาณรายจ่าย ประจำปีงบประมาณ พ.ศ. 2565 ของสำนักปัด จำนวน 2 รายการ จำนวน 7 เสียง ( ประธานสภางดออกเสียงจำนวน 1 เสียง )**

ประธานสภาฯ - ที่ประชุมมีมติเห็นชอบให้โอนเงินงบประมาณรายจ่าย ประจำปีงบประมาณ พ.ศ. 2565 จำนวน 1 รายการ จำนวน 7 เสียง ประธานสภาฯ งดออกเสียงจำนวน 1 เสียง ครับ

ที่ประชุม - รับทราบ

ประธานสภาฯ - มีท่านสมาชิกสภาองค์การบริหารส่วนตำบลสี่เหลี่ยม ท่านใดมีอะไรเพิ่มเติมหรือไม่

ที่ประชุม - ไม่มี

ประธานสภาฯ - ถ้าไม่มี ผมขออนุญาตปิดการประชุมแต่เพียงเท่านี้

ที่ประชุม - รับทราบ

**ปิดประชุมเวลา 15.00 นาฬิกา**

-8-

ลงชื่อ *สุวัจนา สุขกมล*  ผู้บันทึกงานการประชุม

(นางสาวสุวัจนา สุขกมล)

เลขานุการสภาองค์การบริหารส่วนตำบลสี่เหลี่ยม

ลงชื่อ *สมพงษ์ เกาประโคน*  ผู้ตรวจรายงานการประชุม

(นายสมพงษ์ เกาประโคน)

ประธานสภาองค์การบริหารส่วนตำบลสี่เหลี่ยม

**คณะกรรมการตรวจรับรองรายงานการประชุม**

ลงชื่อ สมพร บุญสุขกรรมการ

(นายสมพร บุญสุข)

สมาชิกสภาองค์การบริหารส่วนตำบลสี่เหลี่ยมหมู่ที่ 3

ลงชื่อ พินิจ เรืองรัมย์กรรมการ

(นายพินิจ เรืองรัมย์)

สมาชิกสภาองค์การบริหารส่วนตำบลสี่เหลี่ยมหมู่ที่ 8

ลงชื่อ ชาติ ยืนยาวกรรมการ

(นายชาติ ยืนยาว)

สมาชิกสภาองค์การบริหารส่วนตำบลสี่เหลี่ยมหมู่ที่ 4